Românii nu prea citesc, iar cei mai mulţi se uită la televizor atunci când sunt liberi, arată un studiu despre consumul de cultură. 38% dintre români nu au citit deloc în ultimul an. Statisticile sunt îmbucurătoare doar în ceea ce îi priveşte pe tineri. Mai bine de jumătate dintre ei obişnuiesc să meargă la teatru, la film sau să citească.

Cultura prinde greu la români. Puţini citesc şi aproape toţi îşi ocupă timpul liber uitându-se la televizor, arată un studiu despre consumul de cultură. Statisticile sunt îmbucurătoare doar în ceea ce îi priveşte pe tineri. Mai bine de jumătate dintre ei obişnuiesc să mearga la teatru, la film sau să citească.

Românii îşi petrec timpul liber în faţa televizorului. Aproape toţi. 96%, mai exact, după cum arată un studiu al Institutului Național pentru Cercetare și Formare Culturală. Mult mai puţini citesc.

Un sfert dintre români nu au cumpărat nici măcar o carte în ultimul an, arată Barometrul Cultural, iar 40% nu au citit deloc, în acelaşi interval. O cincime dintre respondenţi au spus că citesc doar o dată sau de două ori pe an şi doar 14% au lectura printre obiceiurile lunare.

Dana Smochină, librar: „Tinerii preferă beletristica şi cărţile de dezvoltare personala. Doamnele preferă cărţile care se citesc uşor şi care nu au fraze lungi, complicate, cărţile de duzină, poveştile de dragoste, iar domnii sunt foarte interesaţi de cărţile de istorie, de cărţile de IT, psihologie.”

Dacă apetitul pentru citit a scăzut uşor în ultimul an, îmbucurătoare sunt cifrele în ceea ce îi priveşte pe tineri.

Carmen Croitoru, directorul Institutului Național pentru Cercetare și Formare Culturală: „Într-o proporţie remarcabilă, de exemplu, cel mai bun procent este de 63% dintre cei care merg şi la teatru, şi la evenimente şi citesc în biblioteca.”

Studiul mai arată că puţini români merg la film. Explicabil: jumătate nu au un cinematograf în localitate.

Dragos Bucur, actor: „E nevoie de săli de cinema. Mall-urile, din păcate, nu ajung. Trebuie promovate. Orice produse ai avea, oricat de bune ar fi, dacă lumea nu află de el, nu ai cum să îl vinzi.”

Muzee şi teatre sunt, însă, mai peste tot. Dar mai bine de 60% dintre respondenți au spus că nu au vizitat unul în ultimul an.

Studiul a fost realizat în noiembrie 2015, pe un eșantion național de peste o mie de persoane cu vârsta mai mare de 14 ani. Marja de eroare este de +/- 3%.